ORDIN nr. ......

privind aprobarea tarifelor și contribuțiilor bănești percepute de Autoritatea Națională de Reglementare în Domeniul Energiei în anul 2022

Având în vedere dispozițiile art. 2 alin. (2) din Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare,

în temeiul art. 2 alin. (33) din Ordonanța de urgență a Guvernului nr. 33/2007, aprobată cu modificări și completări prin Legea nr. 160/2012, cu modificările și completările ulterioare,

**Președintele Autorității Naționale de Reglementare în Domeniul Energiei** emite următorul

**ordin**

Art. 1. - Se aprobă tariful perceput operatorilor economici care desfășoară activități în sectorul energiei electrice, termice și al gazelor naturale pentru acordarea de autorizații și licențe, conform anexei nr. 1, și tariful perceput pentru emiterea de atestate și autorizații operatorilor economici care prestează servicii de proiectare, execuție, verificare și exploatare instalații electrice și de gaze naturale, conform anexei nr. 2.

Art. 2. - Se aprobă tariful perceput pentru autorizarea persoanelor fizice care desfășoară activități în sectorul energiei electrice, termice și gazelor naturale, conform anexei nr. 3.

Art. 3. - (1) Se aprobă contribuția bănească percepută anual de Autoritatea Națională de Reglementare în Domeniul Energiei de la operatorii economici care desfășoară activități în sectorul energiei electrice, termice și gazelor naturale, care, potrivit legii, se află în competența de reglementare a Autorității Naționale de Reglementare în Domeniul Energiei.

(2) Valoarea contribuției bănești prevăzută la alin. (1) și condițiile de achitare a acesteia sunt prevăzute în anexa nr. 4.

Art. 4. - (1) Tariful și contribuția bănească se achită în contul Autorității Naționale de Reglementare în Domeniul Energiei RO98TREZ70020F160300XXXX deschis la Activitatea de Trezorerie și Contabilitate Publică a Municipiului București.

(2**)** În cazul neachitării la scadență a facturilor aferente tarifului și contribuției prevăzute în prezentul ordin, respectiv în termen de 20 de zile de la data emiterii acestora, pentru fiecare zi de întârziere la plată se percep dobânzi și penalități de întârziere datorate pentru neplata la termen a obligațiilor bugetare, în conformitate cu prevederile Legii nr. 207/2015 privind Codul de procedură fiscală, cu modificările şi completările ulterioare, denumită în continuare Codul de procedură fiscală.

(3) Pentru diferenţele suplimentare de obligaţii de plată rezultate din corectarea/modificarea declaraţiilor sau din verificările documentare realizate de ANRE, dobânzile şi penalităţile se datorează începând cu ziua imediat următoare scadenţei obligaţiei pentru care s-a stabilit diferenţa şi până la data stingerii acesteia, inclusiv, în conformitate cu prevederile Codului de procedură fiscală.

Art. 5. - Anexele nr. 1- 4 fac parte integrantă din prezentul ordin.

Art. 6. - Entitățile organizatorice din cadrul Autorității Naționale de Reglementare în Domeniul Energiei, precum și persoanele fizice și juridice a căror activitate, potrivit legii, se află în competența de reglementare a acesteia vor duce la îndeplinire prevederile prezentului ordin.

Art. 7. - Prezentul ordin se publică în Monitorul Oficial al României, Partea I și intră în vigoare la data de 1 ianuarie 2022.

**Președintele Autorității Naționale de Reglementare în Domeniul Energiei,**

**Dumitru Chiriță**

Anexa nr. 1

**Tariful perceput operatorilor economici care desfășoară activități**

**în sectorul energiei electrice, termice și al gazelor naturale pentru acordarea de autorizații și licențe**

1. **Tariful pentru acordarea/modificarea autorizațiilor de înființare și a licențelor pentru activități în sectorul energiei electrice și termice este prevăzut în tabelul nr. 1.**

**Tabelul nr. 1 - Tariful pentru acordarea/modificarea de autorizații de înființare și licențe în sectorul energiei electrice și termice1)**

|  |  |  |  |
| --- | --- | --- | --- |
| Nr. crt. | Activitatea Obiectul solicitării | Tariful (lei) | Aplicare |
| 0 | 1 | 2 | 3 |
| 1. | Acordarea autorizației de înființare pentru realizarea sau retehnologizarea capacităților de producere a energiei electrice**9)** sau a energiei electrice și termice din centrale electrice în cogenerare și pentru realizarea instalațiilor de stocare a energiei adăugate unor astfel de capacități de producere, cu puterea electrică maximal debitată în rețea a capacităților respective >1 MWTariful se aplică la valoarea totală a investiției prevăzută în anexa nr. 4 la Regulamentul pentru acordarea licențelor și autorizațiilor în sectorul energiei electrice, aprobat prin Ordinul președintelui Autorității Naționale de Reglementare în Domeniul Energiei nr. 12/2015, cu modificările și completările ulterioare, și nu poate fi mai mic de 2.500 lei**5).** | 0,32% | 1 MW < Pmax**2)** < 10 MW |
| 0,1% | 10 ≤ Pmax**2)**<100 MW |
| 0,05% | Pmax**2)** ≥100 MW |
| 2 | Acordarea autorizației de înființare pentru realizarea instalațiilor de stocare a energiei care nu sunt adăugate unei capacități existente de producere a energiei electrice, cu puterea electrică maximal debitată în rețea a capacităților respective >1 MWTariful se aplică la valoarea totală a investiției prevăzută în anexa nr. 4 la Regulamentul pentru acordarea licențelor și autorizațiilor în sectorul energiei electrice, aprobat prin Ordinul președintelui Autorității Naționale de Reglementare în Domeniul Energiei nr. 12/2015, cu modificările și completările ulterioare. | 0,1% | Pmax2) >1 MW |
| 3. | Acordarea licenței pentru exploatarea capacităților de producere a energiei electrice și, după caz, a capacităților de producere a energiei electrice și termice din centrale electrice în cogenerare cu Pe**3)** ≥10 MW și a instalațiilor de stocare a energiei adăugate capacităților de producere respective | 5.000 |  |
| 4. | Acordarea licenței pentru exploatarea capacităților de producere a energiei electrice și, după caz, a capacităților de producere a energiei electrice și termice din centrale electrice în cogenerare cu 5 MW ≤ Pe**3)**< 10 MW și a instalațiilor de stocare a energiei adăugate capacităților de producere respective | 2.500**6)** |  |
| 5. | Acordarea licenței pentru exploatarea capacităților de producere a energiei electrice și, după caz, a capacităților de producere a energiei electrice și termice din centrale electrice în cogenerare cu 1 MW ≤ Pe**2)**< 5 MW și a instalațiilor de stocare a energiei adăugate capacităților de producere respective | 500**7)** |  |
| 6. | Acordarea/modificarea licenței pentru exploatarea comercială a instalațiilor de stocare a energiei care nu sunt adăugate unei capacități de producere existente | 500 |  |
| 7. | Acordarea licenței pentru prestarea serviciului de transport al energiei electrice, pentru prestarea serviciului de sistem și pentru administrarea pieței de echilibrare | 10.000 |  |
| 8. | Acordarea licenței pentru activitatea de administrare de piețe centralizate de energie electrică (altele decât piața de echilibrare) | 10.000 |  |
| 9. | Acordarea licenței pentru prestarea serviciului de distribuție a energiei electrice – P**4)** ≥ 10 MW | 10.000 |  |
| 10. | Acordarea licenței pentru prestarea serviciului de distribuție a energiei electrice - P**4)** < 10 MW | 2.500 |  |
| 11. | Acordarea licenței pentru activitatea de furnizare a energiei electrice | 2.500 |  |
| 12. | Acordarea licenței pentru activitatea traderului de energie electrică | 2.500 |  |
| 13. | Acordarea licenței pentru activitatea de agregare  | 2.500 |  |
| 14. | Modificarea unei autorizații de înființare sau a unei licențe, cu excepția situațiilor de la pct. 15, 16, 17, 18 și 19 | 2.500 |  |
| 15. | Modificarea unei licențe pentru exploatarea capacităților de producere a energiei electrice și, după caz, a capacităților de producere a energiei electrice și termice din centrale electrice în cogenerare cu 1 MW ≤ Pe**3)**≤ 5 MW, cu excepția situațiilor de la pct. 16, 17, 18 și 19 | 500 |  |
| 16. | Modificarea unei autorizații de înființare sau a unei licențe în cazul schimbării formei juridice, a denumirii/numelui sau a oricăror date privind sediile solicitantului, cu excepția situațiilor de la pct. 17 | 625 |  |
| 17. | Modificarea unei licențe în cazul schimbării formei juridice, a denumirii/numelui sau a oricăror date privind sediile solicitantului, în cazul unei licențe pentru exploatarea capacităților de producere a energiei electrice și, după caz, a capacităților de producere a energiei electrice și termice din centrale electrice în cogenerare cu 1 MW ≤ Pe**3)**≤ 5 MW, precum și în cazul unei licențe pentru exploatarea comercială a capacităților de producere a energiei termice pentru care Pt10) ≤ 1 MW.  | 125 |  |
| 18. | Acordarea/Modificarea unei autorizații de înființare provizorii/licențe provizorii, cu excepția autorizației de înființare/licenței provizorii prevăzute la pct. 19 | 625 |  |
| 19. | Acordarea/Modificarea unei licențe provizorii pentru exploatarea capacităților de producere a energiei electrice și, după caz, a capacităților de producere a energiei electrice și termice din centrale electrice în cogenerare cu 1 MW ≤ Pe**3)**≤ 5 MW, precum și în cazul unei licențe pentru exploatarea comercială a capacităților de producere a energiei termice pentru care Pt10) ≤ 1 MW  | 125 |  |
| 20. | Analiza documentației anexate cererii pentru acordarea/modificarea unei autorizații de înființare sau a unei licențe, în cazurile prevăzute la pct. 1-4 și 7-14 | 2.500**8)** |  |
| 21. | Analiza documentației anexate cererii pentru acordarea/modificarea unei autorizații de înființare sau a unei licențe, în cazurile prevăzute la pct. 16 și 18 | 625**8)** |  |
| 22. | Analiza documentației anexate cererii pentru acordarea/modificarea unei licențe, în cazurile prevăzute la pct. 5, 6 și 15 | 500**8)** |  |
| 23. | Analiza documentației anexate cererii pentru acordarea/modificarea unei licențe, în cazurile prevăzute la pct. 17 și 19 | 125**8)** |  |
| 24. | Emiterea unui duplicat al autorizației de înființare/licenței | 125 |  |
| 25. | Analiza documentației anexate cererii pentru acordarea/modificarea unei licențe, în cazurile prevăzute la pct. 26 si 27 | 2.500 |  |
| 26. | Acordarea unei licențe pentru prestarea serviciului de alimentare centralizată cu energie termică | 5.000 |  |
| 27. | Modificarea unei licențe prestarea serviciului de alimentare centralizată cu energie termică, cu excepția situațiilor prevăzute la pct. 16 | 5.000 |  |
| 28. | Analiza documentației anexate cererii pentru acordarea/modificarea unei licențe, în cazurile prevăzute la pct.29 | 2.500 | Pt**10)** > 1 MW |
| 500 | Pt**10)** ≤ 1 MW |
|  29. |  Acordarea unei licențe pentru exploatarea comercială a capacităților de producere a energiei termice | 2.500 | Pt**10)** > 1 MW |
| 500 | Pt**10)** ≤ 1 MW |
| 30. | Modificarea unei licențe pentru exploatarea comercială a capacităților de producere a energiei termice, cu excepția situațiilor prevăzute la pct. 16 | 2.500 | Pt10) > 1 MW |
| 31. | Modificarea unei licențe pentru exploatarea comercială a capacităților de producere a energiei termice, cu excepția situațiilor prevăzute la pct. 17 | 500 | Pt10) ≤ 1 MW |

**1)** Instituțiile publice din domeniile de învățământ și sănătate sunt scutite de plata tarifului înscris în tabelul nr. 1 pentru acordarea/modificarea de autorizații de înființare și/sau licențe.

**2)** Pmax reprezintă puterea electrică maximal debitată a capacităților de producere și/sau stocare.

**3)** Pe reprezintă puterea electrică instalată a capacităților de producere.

**4)** P reprezintă puterea electrică aprobată pentru utilizatorii rețelelor electrice deținute de solicitant în care nu se include puterea electrică aferentă locurilor de producere și/sau consum de energie electrică ale acestuia.

**5)** Reprezintă tariful minim de acordare a unei autorizații de înființare, bază de calcul pentru tarifele aferente autorizațiilor prevăzute la pct. 18.

**6)** Reprezintă tariful minim de acordare a unei licențe pentru activitățile prevăzute la pct. 4, bază de calcul pentru tarifele aferente licențelor prevăzute la pct. 5 și 18.

**7)** Reprezintă tariful minim de acordare a unei licențe pentru activitățile prevăzute la pct. 5, bază de calcul pentru tarifele prevăzute la pct. 19.

 **8)** Tariful de analiză:

a) se deduce din tariful de acordare sau de modificare a autorizației/licenței care se percepe în legătură cu soluționarea favorabilă a cererii respective;

b) nu se restituie solicitantului în cazul în care Autoritatea Națională de Reglementare în Domeniul Energiei refuză acordarea sau modificarea autorizației/licenței sau clasează solicitarea respectivă;

c) în cazul în care este egal cu tariful de acordare sau de modificare a autorizației/licenței, nu se emite factură pentru plata tarifului de acordare sau de modificare a autorizației/licenței, valoarea datorată fiind achitată în avans prin tariful de analiză;

d) se datorează inclusiv de persoanele juridice din statele membre ale Uniunii Europene prevăzute la art. 10 alin. (7) din Regulamentul pentru acordarea licențelor și autorizațiilor în sectorul energiei electrice, aprobat prin Ordinul președintelui Autorității Naționale de Reglementare în Domeniul Energiei nr. 12/2015, cu modificările și completările ulterioare, care solicită Autorității Naționale de Reglementare în Domeniul Energiei desfășurarea în România a activității de furnizare a energiei electrice sau a activității traderului de energie electrică pe baza licenței/a unui document similar deținute/deținut în statul membru.

**9)** În situațiile prevăzute la art. 9 alin. (2) din Regulamentul pentru acordarea licențelor și autorizațiilor în sectorul energiei electrice, aprobat prin Ordinul președintelui Autorității Naționale de Reglementare în Domeniul Energiei nr. 12/2015, cu modificările și completările ulterioare, pct. 1 din tabel, care se referă la capacități/instalații comune în domeniul energiei electrice și gazelor naturale, nu se mai aplică tariful de acordare a autorizației prevăzut la pct. 1 din tabelul nr. 3.

**10)** Pt reprezintă puterea termică instalată a capacităților de producere a energiei termice.

1. **Tarife pentru analiza documentațiilor în sectorul energiei electrice este prevăzut în tabelul nr. 2.**

**Tabelul nr. 2 - Tarife pentru analiza documentațiilor în sectorul energiei electrice**

|  |  |  |
| --- | --- | --- |
| Nr. crt. | Tipul documentației | Tarif (lei) |
| 1. | Aviz privind racordarea utilizatorilor la rețelele electrice în vecinătatea limitei zonei de activitate a unor operatori de distribuție | 500 |
| 2 | Confirmarea unui sistem de distribuție închis de energie electrică  | 1000 |

NOTĂ:

Tariful prevăzut în tabelul nr. 2:

a) se achită de solicitant anterior depunerii documentațiilor;

b) nu se înapoiază solicitantului în cazul retragerii cererii, al clasării documentației, precum și al neacordării avizului/refuzului de confirmare a sistemului de distribuție închis.

1. **Tariful perceput pentru acordarea autorizațiilor și licențelor, pentru analiza solicitărilor de acordare/modificare/prelungire a autorizațiilor de înființare/licențelor, precum și pentru analiza de documentații de la operatorii economici care desfășoară activități în sectorul gazelor naturale este prevăzut în tabelele nr. 3, 4 și 5.**

**Tabelul nr. 3 - Tariful pentru acordarea/modificarea autorizațiilor de înființare și licențelor în sectorul gazelor naturale**

|  |  |  |  |  |  |
| --- | --- | --- | --- | --- | --- |
| Nr. crt. | Activitate | Criteriu de fundamentare | U.M. | Tariful (% din valoarea obiectivului) | Tariful - lei/U.M - |
| 1. | Acordare/Modificare autorizații de înființare | Valoarea actualizată a obiectivului conform anexei nr. 3 la Regulamentul pentru acordarea autorizațiilor de înființare și a licențelor în sectorul gazelor naturale, aprobat prin Ordinul președintelui Autorității Naționale de Reglementare în Domeniul Energiei nr. 199/2020, cu modificările ulterioare  | lei | 0,32 | - |
| 2. | Acordare licență de furnizare gaze naturale/biogaz/biometan | Cantitatea de gaze naturale /biogaz/ biometan estimată a fi furnizată în anul în care se acordă licența  | MWh | - | 0,056 |
| 3. | Acordare licență de trader de gaze naturale | Cantitatea de gaze naturale estimată a fi furnizată în anul în care se acordă licența | MWh | - | 0,168 |
| 4. | Acordare licență de furnizare gaze naturale pentru producătorii de gaze naturale | Cantitatea de gaze naturale estimată a fi furnizată în anul în care se acordă licența | MWh | - | 0,168 |
| 5. | Acordare licență de furnizare de GNL  | Cantitatea de GNL estimată a fi furnizată în anul în care se acordă licența  | t | - | 0,780 |
| 6. | Acordare/Modificare licență de operare a sistemelor de transport al gazelor naturale  | Cantitatea de gaze naturale estimată a se transporta în anul în care se acordă licența  | MWh | - | 0,062 |
| 7. | Acordare/Modificare licență de operare a sistemului de distribuție.  | Cantitatea de gaze naturale estimată a se distribui în anul în care se acordă licența  | MWh | - | 0,086 |
| 8. | Acordare/Modificare licență de operare a sistemului de înmagazinare subterană a gazelor naturale  | Valoarea obiectivului pentru care se solicită acordarea/modificarea licenței  | lei | 0,32 | - |
| 9. | Acordare/Modificare licență de operare a conductelor de alimentare din amonte aferente producției de gaze naturale  | Valoarea obiectivului pentru care se solicită acordarea/modificarea licenței | lei | 0,32 | - |
| 10. | Acordare/Modificare licență de operare a terminalelor GNL | Valoarea obiectivului pentru care se solicită acordarea/modificarea licenței | lei | 0,32 | - |
| 11 | Acordarea licenţei de administrare a pieţei centralizate |  |  lei |  | 10.000 |
| 12. | Acordare/Modificare licență de exploatare comercială a instalațiilor de producere a hidrogenului | Cantitatea de hidrogen estimată a fi produsă în anul în care se acordă licența  | MWh | - | 0,056 |

NOTE:

1.Tariful pentru acordarea/modificarea autorizaţiilor de înfiinţare şi a licenţelor în sectorul gazelor naturale nu poate fi mai mic de 2500 lei;

2.Tariful pentru modificarea autorizațiilor de înființare/licențelor în sectorul gazelor naturale în cazul modificărilor de statut, denumire sau sediu/sedii fără modificarea caracteristicilor tehnice reprezintă 25% din tariful de analiză prevăzut în tabelul nr. 4 la pct. 1-3.

**Tabelul nr. 4 - Tariful pentru analiza solicitărilor de acordare/modificare/prelungire a autorizațiilor de înființare/licențelor în sectorul gazelor naturale**

|  |  |  |
| --- | --- | --- |
| Nr.crt. | Tipul licenței | Tariful(lei) |
| 1. | Autorizații de înființare-acordare/modificare | 2.500 |
| 2. | Licențe - toate tipurile acordare/modificare | 2.500 |
| 3. | Prelungire a valabilității autorizației de înființare/licenței | 2.500 |
| 4. | Emiterea unui duplicat al autorizației de înființare/licenței | 125 |

NOTE:

1. Tariful prevăzut în tabelul nr. 4:

a) se achită de solicitant anterior depunerii documentațiilor;

b) se deduce din tariful de acordare/modificare a autorizației de înființare/licenței, cu excepția tarifului prevăzut la pct. 4;

c) în cazul în care este egal cu tariful de acordare sau de modificare a autorizaţiei/licenţei nu se emite factură pentru plata tarifului de acordare sau de modificare a autorizaţiei/licenţei, valoarea datorată fiind achitată în avans prin tariful de analiză;

d) nu se înapoiază solicitantului în cazul retragerii cererii de autorizare/licențiere, al clasării documentației, precum și al neacordării autorizației/licenței;

e) se datorează inclusiv pentru deciziile de confirmare prevăzute în Regulamentul pentru acordarea autorizațiilor de înființare și a licențelor în sectorul gazelor naturale, aprobat prin Ordinul președintelui Autorității Naționale de Reglementare în Domeniul Energiei nr. 199/2020, cu modificările ulterioare.

2. Tariful pentru analiza solicitărilor de modificare a autorizațiilor de înființare/licențelor în sectorul gazelor naturale în cazul modificărilor de statut, denumire sau sediu/sedii fără modificarea caracteristicilor tehnice reprezintă 25% din tariful de analiză prevăzut în tabelul nr. 4 la pct. 1-3.

**Tabelul nr. 5 - Tarife pentru analiză documentații în sectorul gazelor naturale**

|  |  |  |
| --- | --- | --- |
| Nr.crt. | Tipul documentației | Tariful(lei) |
| 1. | Confirmarea unui sistem de distribuție închis de gaze naturale | 1.000 |

NOTĂ:

Tariful prevăzut în tabelul nr. 5:

a) se achită de solicitant anterior depunerii documentațiilor;

b) nu se înapoiază solicitantului în cazul retragerii cererii, al clasării documentației, precum și al (neconfirmării) neacordării deciziei de confirmare a sistemului de distribuţie închis.

4. **Tariful pentru autorizarea furnizorilor de energie electrică și gaze naturale să participe la licitațiile de certificate de emisii de gaze cu efect de seră, în conformitate cu prevederile art. 18 alin. (2) din Regulamentul (UE) nr. 1.031/2010 al Comisiei din 12 noiembrie 2010 privind calendarul, administrarea și alte aspecte ale licitării certificatelor de emisii de gaze cu efect de seră în temeiul Directivei 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității, este prevăzut în tabelul nr. 6.**

**Tabelul nr. 6 - Tariful pentru autorizarea furnizorilor de energie electrică și gaze naturale să participe la licitațiile de certificate de emisii de gaze cu efect de seră**

|  |  |  |
| --- | --- | --- |
| Nr. crt. | Activitatea Obiectul solicitării | Tariful (lei) |
| 1. | Acordarea/Modificarea autorizației pentru participarea la licitațiile de certificate de emisii de gaze cu efect de seră | 1.000 |
| 2. | Analiza documentației anexate cererii pentru acordarea/modificarea unei autorizații pentru participarea la licitațiile de certificate de emisii de gaze cu efect de seră  | 1.000 |

NOTE:

1. Tariful de analiză:

a) se deduce din tariful de acordare a autorizației/licenței;

b) nu se restituie solicitantului în cazul în care Autoritatea Națională de Reglementare în Domeniul Energiei refuză acordarea ori modificarea autorizației sau clasează solicitarea respectivă.

2. Instituțiile publice din domeniile de învățământ și sănătate sunt scutite de plata tarifelor înscrise în tabelul nr. 6.

Anexa nr. 2

**Tariful perceput pentru emiterea de atestate și autorizații operatorilor economici care prestează servicii de proiectare, execuție, verificare și exploatare instalații electrice și de gaze naturale**

1. **Tariful pentru emiterea de atestate operatorilor economici care prestează servicii de proiectare, execuție, verificare și exploatare de instalații electrice este prevăzut în tabelul nr. 1.**

**Tabelul nr. 1 - Tariful pentru emiterea de atestate**

|  |  |  |
| --- | --- | --- |
| Nr. crt. | Tip atestat - Categoria de activități | Tariful(lei) |
| 1. | Atestate de tip A1, Bp, Be, Bi, B | 1.600 |
| 2. | Atestate de tip A2, A3, C1A, C2A | 3.100 |
| 3. | Atestate de tip A, C1B, C2B, D1, D2, E1, E2, E2PA | 4.500 |
| 4. | Emiterea unui duplicat al atestatului | 125 |

NOTE:

1. Tarifele prevăzute în tabelul nr. 1:

a) se datorează inclusiv pentru deciziile de confirmare prevăzute în Regulamentul pentru atestarea operatorilor economici care proiectează, execută și verifică instalații electrice, aprobat prin Ordinul președintelui Autorității Naționale de Reglementare în Domeniul Energiei nr. 45/2016, cu modificările și completările ulterioare;

b) la pct. 1-3 nu se restituie în cazul retragerii cererii de atestare/ vizare/ confirmare de către operatorul economic, precum și în cazul neacordării/nevizării atestatului sau refuzului de confirmare, indiferent de motiv.

2. Tariful de vizare periodică a atestatului/deciziei de confirmare reprezintă 50% din valoarea tarifului de emitere a respectivului tip de atestat/decizie de confirmare.

3. Tariful de modificare a atestatului/deciziei de confirmare în cazul schimbării denumirii, formei juridice sau sediului social/profesional al titularului de atestat/decizie de confirmare, cu excepția situațiilor justificate de modificări legislative sau ale unor reglementări, reprezintă 25% din tariful de emitere a respectivului tip de atestat/decizie de confirmare.

1. **Tariful pentru autorizarea/ modificarea/ prelungirea valabilității autorizațiilor operatorilor economici care desfășoară activități în domeniul gazelor naturale este prevăzut în tabelul nr. 2.**

**Tabelul nr. 2 - Tariful pentru emiterea de autorizații**

|  |  |  |
| --- | --- | --- |
| Nr. crt. | Tipul autorizației | Tariful(lei) |
| 1. | Proiectare - acordare/prelungire | 2.000 |
| 2. | Execuție - acordare/prelungire | 3.000 |
| 3. | Emiterea unui duplicat al autorizației | 125 |

NOTE:

1. Tarifele prevăzute în tabelul nr. 2:

a) se datorează inclusiv pentru deciziile de confirmare prevăzute în Regulamentul pentru autorizarea operatorilor economici care desfășoară activități în domeniul gazelor naturale, aprobat prin Ordinul președintelui Autorității Naționale de Reglementare în Domeniul Energiei nr. 98/2015, cu modificările și completările ulterioare;

b) la pct. 1 și 2 nu se restituie în cazul clasării cererii sau al refuzului acordării/modificării autorizației.

2. Tariful de modificare a autorizației/deciziei de confirmare în cazul schimbării denumirii, formei juridice sau sediului social/profesional al titularului de autorizație/decizie de confirmare reprezintă 25% din tariful de emitere a respectivului tip de autorizație/decizie de confirmare.

1. **Tariful pentru autorizarea persoanelor juridice care montează și/sau exploatează sisteme de repartizare a costurilor pentru încălzire și apă caldă de consum în imobile de tip condominium este prevăzut în tabelul nr. 3.**

**Tabelul nr. 3 - Tariful pentru acordarea/prelungirea/modificarea autorizațiilor pentru montare/exploatare sisteme de repartizare a costurilor sau pentru eliberarea unui duplicat**

|  |  |  |
| --- | --- | --- |
| Nr. crt. | Tip de autorizare | Tariful (lei) |
| 1. | Analiză documentație\*) | 600 |
| 2. | Autorizație pentru montare sisteme de repartizare a costurilor pentru încălzire (tip I) | 2.400 |
| 3. | Autorizație pentru exploatare sisteme de repartizare a costurilor pentru încălzire (tip II) |
| 4. | Autorizație pentru montare sisteme de repartizare a costurilor pentru apa caldă de consum (tip III) |
| 5. | Autorizație pentru exploatare sisteme de repartizare a costurilor pentru apa caldă de consum (tip IV) |
|  |  |  |
| 6. | Modificare autorizație | 1.200 |
| 7. | Eliberare duplicat autorizație | 125 |

\*) Tariful de analiză:

a) se deduce din tariful prevăzut la pct. 2-5;

b) nu se restituie solicitantului în cazul retragerii cererii, al clasării documentației, precum și al neacordării autorizației.

Anexa nr. 3

**Tariful perceput pentru autorizarea persoanelor fizice care desfășoară activități în sectorul energiei electrice, termice și gazelor naturale**

1. **Tariful pentru autorizarea persoanelor fizice care proiectează, execută și verifică instalații electrice este prevăzut în tabelul nr. 1.**

**Tabelul nr. 1 - Tariful pentru autorizarea persoanelor fizice**

|  |  |  |
| --- | --- | --- |
| Nr. crt. | Tip autorizare | Tariful (lei) |
| 1. | Gradul I | 250 |
| 2. | Gradele de autorizare II, III, IV, de tip A sau de tip B | 250 |
| 3. | Prelungire pentru oricare dintre gradele de autorizare, de tip A sau de tip B (inclusiv gradul I), inclusiv vizare periodică | 175 |
| 4. | Gradele de autorizare II, III, IV, de tip A+B | 350 |
| 5. | Prelungire pentru oricare dintre gradele de autorizare, de tip A+B, inclusiv vizare periodică | 175 |
| 6. | Verificator de proiecte în domeniul instalațiilor electrice tehnologice, inclusiv vizare periodică | 125 |
| 7. | Expert tehnic de calitate și extrajudiciar în domeniul instalațiilor electrice tehnologice, inclusiv vizare periodică | 175 |
| 8. | Emiterea unui duplicat al legitimației de electrician autorizat/adeverinței de electrician autorizat | 30 |

NOTĂ:

Tariful prevăzut în tabelul nr. 1:

a) se achită de solicitant anterior depunerii documentațiilor;

b) nu se restituie solicitantului în cazurile prevazute la art. 47 alin. (3) din Regulamentul pentru autorizarea electricienilor în domeniul instalaţiilor electrice, respectiv a verificatorilor de proiecte şi a experţilor tehnici de calitate şi extrajudiciari în domeniul instalaţiilor electrice tehnologice, aprobat prin Ordinul președintelui Autorității Naționale de Reglementare în Domeniul Energiei nr. 99/2021.

**2. Tariful pentru atestarea verificatorilor de proiecte și experților tehnici în sectorul gazelor naturale și pentru autorizarea persoanelor fizice care desfășoară activități în domeniul gazelor naturale este prevăzut în tabelul nr. 2.**

**Tabelul nr. 2 - Tariful pentru atestare/autorizare/prelungire legitimații/certificate de atestare persoane fizice**

|  |  |  |
| --- | --- | --- |
| Nr. crt. | Tipul atestării | Tariful (lei) |
| 1. | Verificatori de proiecte | 350 |
| 2. | Prelungirea dreptului de practică a verificatorilor de proiecte, fiecare tip | 175 |
| 3. | Experți tehnici | 450 |
| 4. | Prelungirea dreptului de practică a experților tehnici, fiecare tip | 225 |
| 5. | Instalatori autorizați | 250 |
| 6. | Prelungirea duratei de valabilitate a legitimațiilor instalatorilor autorizați, fiecare tip | 125 |
| 7. | Eliberarea unui duplicat al certificatului de atestare a verificatorilor de proiecte/ experților tehnici | 30 |

NOTĂ:

Tariful prevăzut în tabelul nr. 2:

a) se achită de solicitant anterior depunerii documentațiilor;

b) nu se înapoiază solicitantului în cazul retragerii cererii de autorizare/atestării, al clasării documentației, precum și al neacordării autorizației/atestatului.

**Anexa nr. 4**

**CONTRIBUȚIA BĂNEASCĂ**

**percepută anual de Autoritatea Națională de Reglementare în Domeniul Energiei de la operatorii economici care desfășoară activități în sectorul energiei electrice, termice și gazelor naturale**

 **I. Contribuția bănească percepută de la operatorii economici care desfășoară activități în sectorul energiei electrice și termice**

 1. Pentru operatorii economici din domeniul energiei electrice, titulari de licență pentru prestarea serviciului de transport al energiei electrice, prestarea serviciului de sistem, administrarea pieței de echilibrare sau pentru prestarea serviciului de distribuție a energiei electrice, precum și pentru operatorii economici care prestează serviciul de distribuţie a energiei electrice în baza unei decizii de confirmare a sistemului de distribuţie închis emisă de Autoritatea Națională de Reglementare în Domeniul Energiei, contribuția bănească anuală se stabilește pe baza unei cote procentuale de 0,2% aplicată la cifra de afaceri realizată de către aceștia în anul 2021 din prestarea serviciilor menționate anterior, dar nu mai puțin decât contribuția minimă în valoare de 3.125 lei.

 2. Titularii licențelor acordate de Autoritatea Națională de Reglementare în Domeniul Energiei, în condițiile legii, pentru desfășurarea activităților de: exploatare comercială a capacităților de producere a energiei electrice și a instalațiilor de stocare a energiei adăugate capacității de producere; exploatare comercială a capacităților de producere a energiei electrice și termice din centrale electrice în cogenerare și a instalațiilor de stocare a energiei adăugate capacității de producere, administrarea pieței centralizate de energie electrică, furnizarea energiei electrice; activitatea traderului de energie electrică, activitatea de agregare, exploatarea comercială a instalațiilor de stocare a energiei care nu sunt adăugate unei capacități de producere existente, precum și titularii confirmărilor privind dreptul de participare la pieţele de energie electrică din România acordate de Autoritatea Națională de Reglementare în Domeniul Energiei persoanelor juridice străine având sediul social într-un stat membru al Uniunii Europene, au obligația de a plăti anual Autorității Naționale de Reglementare în Domeniul Energiei o contribuție bănească după cum urmează:

 a) pentru titularii de licență care desfăşoară activităţi în sectorul energiei electrice, contribuția bănească anuală se stabilește pe baza unei cote procentuale de 0,1% aplicată la cifra de afaceri realizată de aceștia în anul 2021 din activitățile comerciale ce fac obiectul licențelor pe care le dețin, dar nu mai puțin decât o contribuție minimă în valoare de 3.125 lei, cu excepția operatorilor economici prevăzuți la lit. b) și c);

 b) pentru operatorul economic deținător exclusiv al unei licențe pentru exploatarea comercială a capacităților de producere a energiei electrice cu puterea electrică instalată, la data de 31.12.2021, mai mare sau egală cu 1 MW și mai mică sau egală cu 5 MW și care nu deține capacități de producere a energiei electrice și termice în cogenerare, contribuția care se percepe în anul 2022 este egală cu 3.125 lei;

 c) pentru operatorul economic deținător exclusiv al unei licențe pentru exploatarea comercială a capacităților de producere a energiei electrice cu puterea electrică instalată, la data de 31.12.2021, mai mare de 5 MW și mai mică sau egală cu 10 MW și care nu deține capacități de producere a energiei electrice și termice în cogenerare, contribuția care se percepe în anul 2022 este egală cu 7.500 lei.

 d) pentru persoana juridică din statul membru al Uniunii Europene prevăzută la <LLNK 12015 0122-412 10 34>art. 10 alin. (7) din Regulamentul pentru acordarea licențelor și autorizațiilor în sectorul energiei electrice, aprobat prin <LLNK 12015 12 52-411 0 92>Ordinul președintelui Autorității Naționale de Reglementare în Domeniul Energiei nr.12/2015, cu modificările și completările ulterioare, se percepe o contribuție calculată conform prevederilor de la lit. a), referitoare la cifra de afaceri realizată din activitatea de furnizare sau de trader urmare a confirmării de către Autoritatea Națională de Reglementare în Domeniul Energiei a dreptului de a desfăşura în România aceste activități, dar nu mai puţin decât o contribuţie minimă în valoare de 3.125 lei

3. Persoanele fizice și juridice cărora le este permisă desfășurarea activității de exploatare comercială a capacităților energetice de producere a energiei electrice fără deținerea unei licențe acordată de Autoritatea Națională de Reglementare în Domeniul Energiei nu au obligația de a plăti anual Autorității Naționale de Reglementare în Domeniul Energiei o contribuție bănească, respectiv: deținătorii unor capacități de producere a energiei electrice care pot fi pornite fără tensiune din SEN, grupuri cu autopornire și care sunt utilizate de către aceștia în scopul alimentării de siguranță cu energie electrică a echipamentelor sau instalațiilor proprii și deținătorii unor capacități de producere a energiei electrice, inclusiv a energiei electrice și termice din centrale electrice în cogenerare, conectate la rețeaua electrică, cu o putere electrică totală mai mică de 1 MW.

 4. Titularii licențelor acordate pentru desfășurarea de activităților de exploatarea comercială a capacităţilor de producere a energiei termice, exploatarea comercială a capacităţilor de producere a energiei termice care au în componenţă instalaţii de producere, stocare şi respectiv utilizare a biogazului/biometanului și de prestare a serviciului de alimentare centralizată cu energie termică au obligația de a plăti Autorității Naționale de Reglementare în Domeniul Energiei o contribuție bănească anuală care se stabilește pe baza unei cote procentuale de 0,1% din cifra de afaceri realizată de aceștia în anul 2021 din activitățile ce fac obiectul licențelor pe care le dețin, dar nu mai puțin decât o contribuția minimă în valoare de 3.125 lei; prevederile prezentului punct şi pct. 5-13 sunt aplicabile și titularilor de licențe acordate de Autoritatea Națională de Reglementare în Domeniul Energiei pentru desfășurarea de activități în sectorul energiei termice.

 5. În cazul oricărui operator economic care intră sub incidența pct. 1, pct. 2 lit. a) și d) și pct. 4, titular al unei unice licențe, decizii de confirmare a sistemului de distribuţie închis acordate de către Autoritatea Națională de Reglementare în Domeniul Energiei sau care deține o decizie de confirmare a dreptului de participare a solicitantului la pieţele de energie electrică din România:

 a) dacă anul 2022 este anul de expirare a valabilității sau de retragere a licenței/deciziei de confirmare a sistemului de distribuţie închis, respectiv a dreptului confirmat de Autoritatea Națională de Reglementare în Domeniul Energiei de participare la pieţele de energie electrică din România, Autoritatea Națională de Reglementare în Domeniul Energiei facturează operatorului economic contribuția a cărei valoare se determină astfel: valoarea calculată în conformitate cu prevederile pct. 1, 2 și 4 se ponderează cu raportul dintre durata de valabilitate a licenței/deciziei de confirmare în anul 2022, exprimată în zile calendaristice, și numărul de zile ale anului calendaristic (365), dar nu poate fi mai mică de 3.125 lei;

 b) prevederile lit. a) sunt aplicabile în situațiile în care valabilitatea licenței/ deciziei de confirmare a sistemului de distribuţie închis, respectiv a dreptului confirmat de Autoritatea Națională de Reglementare în Domeniul Energiei de de participare la pieţele de energie electrică din Româniaexpiră în anul 2022, dacă nu se solicită sau nu se aprobă modificarea acestora, în scopul de a se prelungi valabilitatea cel puțin până la un termen din anul următor, precum și dacă nu se acordă o nouă licență pentru același tip de activitate/ decizie de confirmare a sistemului de distribuţie închis sau decizie de confirmare a aceluiași drept.

 6. Instituțiile publice din domeniile de învățământ și sănătate sunt scutite de plata contribuției bănești către Autoritatea Națională de Reglementare în Domeniul Energiei.

 7. Titularii de licențe, de decizii de confirmare a sistemului de distribuţie închis inclusiv persoanele juridice având sediul social în unul din statele membre ale Uniunii Europene prevăzute la <LLNK 12015 0122-412 10 34>art. 10 alin. (7) din Regulamentul pentru acordarea licențelor și autorizațiilor în sectorul energiei electrice, aprobat prin <LLNK 12015 12 52-411 0 92>Ordinul președintelui Autorității Naționale de Reglementare în Domeniul Energiei nr. 12/2015, cu modificările și completările ulterioare, cu excepția persoanelor juridice prevăzute la pct. 2 lit. b) și c), vor transmite Autorității Naționale de Reglementare în Domeniul Energiei, până la sfârșitul lunii februarie 2022, o declarație privind cifra de afaceri estimată pentru anul 2021 din desfășurarea pe teritoriul României a activităților din sectorul energiei electrice și termice, licentiate de către Autoritatea Națională de Reglementare în Domeniul Energiei, pentru care dețin decizii de confirmare a sistemului de distribuţie închis sau pentru care Autoritatea Națională de Reglementare în Domeniul Energiei a confirmat dreptul de participare la pieţele de energie electrică din România, semnată de reprezentantul legal al solicitantului sau de o persoană împuternicită de acesta. Pentru operatorii economici care nu transmit valoarea cifrei de afaceri specificate până la termenul prevăzut mai sus, contribuția bănească se facturează prin aplicarea prevederilor pct. 1–5 la ultima valoare a cifrei de afaceri realizate din activitățile licentiate, pentru care dețin decizii de confirmare a sistemului de distribuţie închis sau pentru care Autoritatea Națională de Reglementare în Domeniul Energiei a confirmat dreptul de participare la pieţele de energie electrică din România, declarată de respectivul operator economic la Autoritatea Națională de Reglementare în Domeniul Energiei, dar nu poate fi mai mică de 3.125 lei.

 8. Titularul de licență/de decizie de confirmare a sistemului de distribuţie sau care deține o decizie de confirmare a dreptului de participare a solicitantului la pieţele de energie electrică din România, care în cursul anului 2022 preia integral/parțial activitatea desfășurată pe baza unei licențe, decizii de confirmare a sistemului de distribuţie sau decizii de confirmare a dreptului de participare a solicitantului la pieţele de energie electrică din România de același tip de către o altă persoană fizică sau juridică, va transmite declarația privind valoarea cifrei de afaceri estimate/realizate în anul 2021 de către deținătorul anterior al licenței și va asigura achitarea completă a contribuției pentru anul 2022, care îi revine titularului de licență care își încetează activitatea.

 9. Pentru titularii de licențe, decizii de confirmare a sistemului de distribuţie închis acordate de către Autoritatea Națională de Reglementare în Domeniul Energiei sau care dețin o decizie de confirmare a dreptului de participare a solicitantului la pieţele de energie electrică din România a căror contribuție bănească are o valoare superioară nivelului de 3.125 lei, aceasta se poate achita în rate trimestriale egale; termenul de achitare a fiecăreia dintre aceste rate este sfârșitul primei luni a trimestrului respectiv, cu excepția primei rate care se achită potrivit termenului scadent înscris în factura emisă de Autoritatea Națională de Reglementare în Domeniul Energiei.

 10. Regularizarea contribuției bănești constă în facturarea diferenței dintre valoarea contribuției facturate inițial, conform pct. 7 și valoarea contribuției determinate pe baza cifrei de afaceri realizate în anul 2021 din activitățile comerciale desfășurate de către producători (pentru producția de energie electrică sau pentru producția de energie electrică și termică livrată din unitățile descrise în licențe), operatori de transport și de sistem, operatori de distribuție, agregatori, operatori ai instalațiilor de stocare a energiei, furnizori sau traderi de energie electrică pentru desfășurarea de activități comerciale în sectorul energiei electrice și al energiei termice, licențiate de către Autoritatea Națională de Reglementare în Domeniul Energiei, pentru care dețin decizie de confirmare a sistemului de distribuţie închis sau pentru care Autoritatea Națională de Reglementare în Domeniul Energiei a confirmat dreptul de participare la pieţele de energie electrică din România. Regularizarea contribuției bănești percepute pe anul 2022 se va realiza până la data de 31 decembrie 2022. În vederea regularizarii contribuției bănești, titularii de licență/decizie de confirmare vor transmite la Autoritatea Națională de Reglementare în Domeniul Energiei, în termen de 5 zile de la data limită prevăzută de lege pentru depunerea situațiilor financiare anuale la autoritatea de administrare fiscală din România:

a) declarația privind cifra de afaceri realizată în anul 2021 din activitățile licențiate, pentru care dețin decizie de confirmare a sistemului de distribuţie închis sau pentru care Autoritatea Națională de Reglementare în Domeniul Energiei a confirmat dreptul de participare la pieţele de energie electrică din România;

b) situațiile financiare anuale aferente anului 2021, înregistrate la autoritatea de administrare fiscală din România, inclusiv balanța de verificare analitică anuală care a stat la baza întocmirii acestor situații financiare.

Sunt excepțați de la transmiterea situațiilor financiare anuale la Autoritatea Națională de Reglementare în Domeniul Energiei titularii de licențe de la pct. 2 lit. b) și c).

 11. În cazul titularului care deține mai multe licențe acordate de Autoritatea Națională de Reglementare în Domeniul Energiei, iar în cursul anului de facturare a contribuției percepute sistează desfășurarea uneia dintre activitățile reglementate prin licență, la expirarea valabilității sau la retragerea licenței respective, calculul de regularizare a contribuției bănești se efectuează astfel:

 a) cifra de afaceri realizată, aferentă activității desfășurate în anul precedent, pe baza licenței a cărei valabilitate a expirat sau care a fost retrasă în cursul anului 2022, se ponderează cu raportul dintre numărul de zile din anul de facturare/regularizare a contribuției în care licența a fost valabilă și numărul total de zile ale anului respectiv. Contribuția bănească astfel determinată nu poate fi mai mica decât o contribuţie minimă în valoare de de 3.125 lei;

 b) la regularizarea contribuției bănești, cifra de afaceri realizată - totalul aferent anului precedent, care constituie baza de calcul pentru regularizare - este suma cifrelor de afaceri realizate din activitățile desfășurate în anul precedent pe bază de licențe, iar una dintre aceste cifre de afaceri este aceea care a fost determinată potrivit celor specificate la lit. a);

 c) regularizarea contribuției bănești constă în facturarea diferenței dintre valoarea contribuției facturate inițial, la începutul anului, și valoarea contribuției determinate pe baza cifrei de afaceri realizate în anul 2021, stabilite conform celor specificate la lit. b).

 12. La acordarea în cursul anului 2022 a unei licențe pentru desfășurarea de activități în sectorul energiei electrice și termice, a unei decizii de confirmare a sistemului de distribuţie închis, respectiv a dreptului de participare la pieţele de energie electrică din România confirmat de Autoritatea Națională de Reglementare în Domeniul Energiei, solicitantul achită Autorității Naționale de Reglementare în Domeniul Energiei o contribuție bănească anuală în valoare de:

 a) 0,2% din cifra de afaceri pe care acesta estimează că o va realiza din desfășurarea activităților ce fac obiectul licenței acordate, în anul acordării acesteia, în cazul solicitanților pentru prestarea serviciului de transport al energiei electrice, prestarea serviciului de sistem și pentru administrarea pieței de echilibrare sau de licență pentru prestarea serviciului de distribuție a energiei electrice și de decizie de confirmare a sistemului de distribuție închis, dar nu mai puţin decât o contribuţie minimă în valoare de 3.125 lei;

 b) 0,1% din cifra de afaceri pe care acesta estimează că o va realiza, prin desfășurarea activităților ce fac obiectul licenței acordate, în anul acordării acesteia, în cazul solicitanților de licențe de exploatare comercială a capacităților de producere a energiei electrice și a instalațiilor de stocare a energiei adăugate capacității de producere; exploatare comercială a capacităților de producere a energiei electrice și termice din centrale electrice în cogenerare și a instalațiilor de stocare a energiei adăugate capacității de producere, administrare a pieței centralizate de energie electrică, furnizare a energiei electrice; activitate a traderului de energie electrică, activitatea de agregare, exploatare comercială a instalațiilor de stocare a energiei care nu sunt adăugate unei capacități de producere existente, precum și din desfășurarea activităților comerciale în baza dreptului de participare la pieţele de energie electrică din România a unor persoane juridice străine având sediul social într-un stat membru al Uniunii Europene confirmat de Autoritatea Națională de Reglementare în Domeniul Energiei, în condițiile legii, dar nu mai puţin decât o contribuţie minimă în valoare de 3.125 lei;

 c) 3125 lei pentru titularul de licenţă, deţinător exclusiv al unei licențe pentru exploatarea comercială a capacităților de producere a energiei electrice cu puterea electrică instalată mai mare sau egală cu 1 MW și mai mică sau egală cu 5 MW și care nu deține capacități de producere a energiei electrice și termice din centrale electrice în cogenerare;

 d) 7500 lei pentru titularul de licenţă, deţinător exclusiv al unei licențe pentru exploatarea comercială a capacităților de producere a energiei electrice cu puterea electrică instalată mai mare decât 5 MW și mai mică sau egală cu 10 MW și care nu deține capacități de producere a energiei electrice și termice din centrale electrice în cogenerare;

 e) 0,1% din cifra de afaceri pe care acesta estimează că o va realiza din desfăşurarea activităților ce fac obiectul licențelor acordate de Autoritatea Națională de Reglementare în Domeniul Energiei, în condițiile legii, în domeniul energiei termice pentru activitățile de exploatare comercială a capacităţilor de producere a energiei termice, exploatare comercială a capacităţilor de producere a energiei termice care au în componenţă instalaţii de producere, stocare şi respectiv utilizare a biogazului/biometanului și de prestare a serviciului de alimentare centralizată cu energie termică, dar nu mai puţin decât o contribuţie minimă în valoare de 3.125 lei;

13.(1)  În întelesul prezentei anexe, cifra de afaceri care constituie baza de  calcul a contribuției bănești percepute de Autoritatea Națională de Reglementare în domeniul Energiei este cifra de afaceri netă definită și calculată conform reglementărilor contabile.

(2)  In cazul operatorilor piețelor de echilibrare, cifra de afaceri baza de calcul a contribuției bănești percepute de Autoritatea Națională de Reglementare în domeniul Energie este cifra de afaceri neta definită și calculată conform reglementărilor contabile, din care se scad veniturile din administrarea pieţelor de echilibrare.

(3) In cazul furnizorilor de energie electrică ce au rolul de intermediari pentru piaţa cu negociere dublă continua, cifra de afaceri baza de calcul a contribuției bănești percepute de Autoritatea Națională de Reglementare în domeniul Energie este cifra de afaceri neta definită și calculată conform reglementărilor contabile, din care se scad veniturile din tranzacţiile de energie electrică;

(4) In cazul furnizorilor de energie, cifra de afaceri baza de calcul a contribuției bănești percepute de Autoritatea Națională de Reglementare în domeniul Energie este cifra de afaceri neta definită și calculată conform reglementărilor contabile, fara a se include in aceasta valoarea certificatelor verzi și contravaloarea contribuției de cogenerare facturate clienților finali în perioada prevăzută la art. 1 alin. (1) din Legea nr. 259/2021 pentru aprobarea Ordonanţei de urgenţã a Guvernului nr.118/2021 privind stabilirea unei scheme de compensare pentru consumul de energie electrică şi gaze naturale pentru sezonul rece 2021-2022, precum şi pentru completarea Ordonanţei Guvernului nr.27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei "Delta Dunării".

 14. Pentru analiza documentației transmise în vederea emiterii deciziei de aprobare a prețurilor/tarifelor în sectorul energiei electrice și al energiei termice produse în cogenerare și pentru energia termică produsă în capacități de producere separată, persoanele fizice și juridice vor achita o contribuție bănească de 3.125 lei dacă:

a) au obligația legală de a solicita Autorității Naționale de Reglementare în Domeniul Energiei aprobarea prețurilor/tarifelor percepute în desfășurarea activităților comerciale;

b) desfășoară, potrivit legii, astfel de activități în sectorul energiei electrice, fără a fi titulare de licențe.

Această contribuție se percepe odată cu depunerea dosarului de analiză și nu se restituie solicitantului în cazul în care Autoritatea Națională de Reglementare în Domeniul Energiei refuză aprobarea sau în caz de restituire a documentației pe motiv că documentația nu este completă.

15. Operatorii economici, persoane fizice și juridice, solicitanți ai acreditării sau ai modificării acreditării pentru aplicarea sistemului de promovare prin certificate verzi, care nu sunt titulari de licență de exploatare comercială a capacității de producere a energiei electrice din surse regenerabile E-SRE pentru care se solicită acreditarea, operatorii economici care dezvoltă proiecte de centrale de producere a E-SRE cu putere instalată mai mare de 250 MW, supuși evaluării detaliate a măsurii de sprijin și notificării către Comisia Europeană, precum și operatorii economici titulari de licență de producere de energie electrică în cogenerare cu capacități instalate în centrală mai mari de 200 MW care solicită accesarea măsurii de sprijin aprobate prin <LLNK 12009 1215 22 331 0 35>Hotărârea Guvernului nr. 1.215/2009 privind stabilirea criteriilor și a condițiilor necesare implementării schemei de sprijin pentru promovarea cogenerării de înaltă eficiență pe baza cererii de energie termică utilă, cu modificările și completările ulterioare, supuși evaluării detaliate a notificării individuale către Comisia Europeană, achită Autorității Naționale de Reglementare în Domeniul Energiei o contribuție bănească de:

 a) 3.125 lei pentru operatorii economici persoane juridice, solicitanți ai acreditării sau ai modificării acreditării pentru aplicarea sistemului de promovare prin certificate verzi, care nu sunt titulari de licență de exploatare comercială a capacității de producere a E-SRE pentru care se solicită acreditarea; În cazul operatorilor economici care dețin mai multe capacități de producere a E-SRE, contribuția bănească se percepe pentru fiecare decizie de modificare a acreditării emisă acestora;

 b) 800 lei pentru operatorii economici persoane juridice, solicitanţi ai modificării acreditării pentru aplicarea

sistemului de promovare prin certificate verzi ca urmare a modificării denumirii societăţii sau a formei de organizare sau solicitanți ai suspendării acreditării pentru aplicarea sistemului de promovare prin certificate verzi, în cazul în care aceștia nu sunt titulari de licenţă de exploatare comercială a capacităţii de producere a E-SRE pentru care se solicită acreditarea, prin derogare de la prevederile lit. a);

 c) 600 lei pentru operatorii economici persoane fizice, solicitanți ai acreditării sau ai modificării acreditării pentru aplicarea sistemului de promovare prin certificate verzi, care nu sunt titulari de licență de exploatare comercială a capacității de producere a E-SRE;

 d) 150 lei pentru operatorii economici persoane fizice, solicitanți ai acreditării sau ai modificării acreditării pentru aplicarea sistemului de promovare prin certificate verzi ca urmare a modificării denumirii sau a formei de organizare, în cazul în care acestia nu sunt titulari de licență de exploatare comercială a capacității de producere a E-SRE, prin derogare de la prevederile lit. c);

 e) 600 lei/MW instalat pentru operatorii economici care dezvoltă proiecte de centrale electrice supuse evaluării detaliate și notificării măsurii de sprijin către Comisia Europeană;

 16. Operatorii economici acreditați pentru aplicarea sistemului de promovare prin certificate verzi achită Autorității Naționale de Reglementare în Domeniul Energiei o contribuție bănească de:

 a) 125 lei pentru emiterea unui duplicat al deciziei de acreditare/modificare a acreditării/respingere a acreditării sau al deciziei de suspendare/încetare suspendare/retragere a acreditării;

 b) 350 lei pentru comunicarea de copii ale documentelor din dosarul aferent deciziei de acreditare. Această contribuție bănească nu se aplică în cazul deciziilor prevăzute la lit. a) emise din propria inițiativă a ANRE, precum și în situațiile în care este necesară comunicarea de date și informații solicitate de către autorități ale statului, în conformitate cu prevederile legale în vigoare.

 17. Operatorii economici care solicită emiterea de avize pentru acreditarea preliminară/finală a unităților de cogenerare noi sau retehnologizate achită Autorității Naționale de Reglementare în Domeniul Energiei o contribuție bănească determinată cu formula: T = 3.125 + 200 x P [lei], în care „T“ reprezintă contribuția bănească, iar „P“ se exprimă în [MW] și reprezintă suma puterii electrice [P(e)] și termice [P(t)] instalate.

 **II. Contribuția bănească percepută de la operatorii economici care desfășoară activități în sectorul gazelor naturale pe bază de licență, de** decizii de confirmare a sistemului de distribuţie închis sau pe bază de drept confimat de Autoritatea Națională de Reglementare în Domeniul Energiei de participare la pieţele de gaze naturale din România

 Contribuția bănească anuală percepută titularilor de licență din sectorul gazelor naturale, deciziilor de confirmare a sistemului de distribuţie închis sau titularilor confirmărilor privind dreptul de participare la pieţele de gaze naturale din România acordate de Autoritatea Națională de Reglementare în Domeniul Energiei se stabilește pe baza datelor şi informaţiilor prevăzute în tabelul nr. 1.

 **Tabelul nr. 1 - Contribuția bănească anuală percepută pentru desfășurarea activităților din sectorul gazelor naturale pe bază de licență/decizie de confirmare a sistemului de distribuție închis**/**drept confimat de participare la pieţele de gaze naturale din România**

|  |  |  |  |  |
| --- | --- | --- | --- | --- |
| Nr. crt. | Activitate  | Bază de calcul | U.M. | Contribuția bănească(lei/U.M) |
| 1. | Furnizarea de gaze naturale/ biogaz/biometan  | Cantitatea de gaze naturale/biogaz/ biometan  | MWh | 0,056 |
| 2. | Trader de gaze naturale | Cantitatea de gaze naturale | MWh | 0,168 |
| 3. | Furnizarea de gaze naturale de către furnizori de gaze naturale care sunt și producători de gaze naturale | Cantitatea de gaze naturale  | MWh | 0,168 |
| 4. | Furnizarea de GNL  | Cantitate de GNL  | t | 0,780 |
| 5. | Operare a sistemului de transportul gazelor naturale | Cantitatea de gaze naturale transportată  | MWh | 0,062 |
| 6. | Operare a sistemului de înmagazinarea subterană a gazelor naturale  | Cantitatea de gaze naturale înmagazinată în depozitele de înmagazinare subterană  | MWh | 0,094 |
| 7. | Operare a sistemului de distribuția gazelor naturale, inclusiv sistemul de distribuție închis | Cantitatea de gaze naturale distribuită  | MWh | 0,086 |
| 8. | Operarea a conductelor de alimentare din amonte  | Cantitate de gaze naturale transportată prin conductele de alimentare din amonte către clienții finali și sistemele de distribuție a gazelor naturale, conectați/conectate direct la conductele de alimentare din amonte  | MWh | 0,031 |
| 9. | Exploatare comercială a instalațiilor de producere a hidrogenului | Cantitatea de hidrogen produsă  | MWh | 0,056 |

 1. Contribuția băneascăprevăzută în tabelul nr. 1 se datorează inclusiv pentru deciziilor de confirmare a sistemului de distribuţie închis și pentru deciziile de confirmare a dreptului de participare la piețele de gaze naturale din România prevăzute în <LLNK 12013 0122-4H1 0 12>Regulamentul pentru acordarea autorizațiilor de înființare și a licențelor în sectorul gazelor naturale, aprobat prin <LLNK 12013 34 52-431 0 92>Ordinul președintelui Autorității Naționale de Reglementare în Domeniul Energiei nr. 199/2020, cu modificările ulterioare, și nu poate fi mai mică de 3.125 lei.

 2. Titularii licențelor acordate de către Autoritatea Națională de Reglementare în Domeniul Energiei pentru desfășurarea activității de administrare a piețelor centralizate de gaze naturale și pentru operarea terminalului GNL plătesc anual Autorității Naționale de Reglementare în Domeniul Energiei o contribuție bănească. Autoritatea Națională de Reglementare în Domeniul Energiei facturează contribuția ce se percepe de la fiecare titular de licență la valoarea de 0,1% din cifra de afaceri realizată de acesta în anul precedent din activitatea ce face obiectul licenței în cauză sau la valoarea minimă de 3.125 lei, dacă rezultatul calculului efectuat este inferior acesteia.

 3. a) În cazul oricărei persoane fizice sau juridice care desfășoară o singură activitate pe bază de licență sau de decizie de confirmare a sistemului de distribuţie închis acordate de către Autoritatea Națională de Reglementare în Domeniul Energiei sau pe bază de drept de participare la pieţele de gaze naturale din România confirmat de Autoritatea Națională de Reglementare în Domeniul Energiei, dacă anul 2022 este anul de expirare a valabilității sau de retragere a licenței/deciziei de confirmare a sistemului de distribuţie închis, respectiv a dreptului confirmat de Autoritatea Națională de Reglementare în Domeniul Energiei de participare la pieţele de gaze naturale din România, Autoritatea Națională de Reglementare în Domeniul Energiei facturează opratorului economic contribuția a cărei valoare se determină în conformitate cu prevederile pct. 1 și 2 și se ponderează cu raportul dintre durata de valabilitate a licenței în anul 2021, exprimată în zile calendaristice, și numărul de zile ale anului calendaristic (365), dar nu poate fi mică de 3.125 lei.

b) Prevederile lit. a) sunt aplicabile în situațiile în care valabilitatea licenței/deciziei de confirmare a sistemului de distribuţie închis, respectiv a dreptului confirmat de Autoritatea Națională de Reglementare în Domeniul Energiei de participare la pieţele de gaze naturale din România, expiră în anul 2022, dacă nu se solicită sau nu se aprobă modificarea acelei licențe, în scopul de a se prelungi valabilitatea acesteia cel puțin până la un termen din anul următor, precum și dacă nu se acordă o nouă licență/decizie de confirmare a sistemului de distribuţie închis, respectiv drept confirmat de Autoritatea Națională de Reglementare în Domeniul Energiei de participare la pieţele de gaze naturale din România, pentru același tip de activitate.

 4. a)Titularii de licențe/ decizii de confirmare a sistemului de distribuţie închis /titularii confirmărilor privind dreptul de participare la pieţele de gaze naturale din România acordate de Autoritatea Națională de Reglementare în Domeniul Energiei prevăzute în Regulamentul pentru acordarea autorizațiilor de înființare și a licențelor în sectorul gazelor naturale, aprobat prin Ordinul președintelui Autorității Naționale de Reglementare în Domeniul Energiei nr.199/2020, cu modificările ulterioare, vor transmite Autorității Naționale de Reglementare în Domeniul Energie, până la sfârșitul lunii februarie 2022, declarația privind cifra de afaceri estimată pentru anul 2021/cantitatea de gaze naturale/biogaz/biometan/hidrogen/GNL estimată pentru anul 2022 din desfășurarea activităților desfășurate pe bază de licență/decizie de confirmare a sistemului de distribuţie închis, respectiv drept confirmat de Autoritatea Națională de Reglementare în Domeniul Energiei de participare la pieţele de gaze naturale din România, semnată de reprezentantul legal al solicitantului sau de o persoană împuternicită de acesta:

 b) Pentru operatorii economici, titulari de licențe, de decizii de confirmare a sistemului de distribuţie închis, precum și cei care au dreptul confirmat de de Autoritatea Națională de Reglementare în Domeniul Energiei de participare la pieţele de gaze naturale din România, care nu transmit valoarea cifrei de afaceri/cantitatea estimată, specificate, până la termenul precizat mai sus, contribuția bănească se calculează, după caz, pe baza:

* ultimei cifre de afaceri realizate declarate de titularul de licenţă la Autoritatea Naţională de Reglementare în Domeniul Energiei,
* cantității de gaze naturale estimată pentru anul 2022 având în vedere datele deţinute de Autoritatea Naţională de Reglementare în Domeniul Energiei ca urmare a monitorizării pieţei de gaze naturale. Cantitatea de biogaz/biometan/hidrogen/GNL se stabileşte de Autoritatea Naţională de Reglementare în Domeniul Energiei pe baza ultimelor cantităţi declarate de titularii de licenţe la Autoritatea Naţională de Reglementare în Domeniul Energiei, precum şi a altor date relevante;

c) Valoarea contribuției bănesti anuale nu poate fi mai mică decât 3125 lei, în situația în care rezultatul calculului efectuat cu luarea în calcul și a prevederilor de la lit. b) este inferior acesteia.

 5. Titularul de licență, de decizie de confirmare a sistemului de distribuţie închis și titularul confirmării privind dreptul de participare la pieţele de gaze naturale din România acordate de Autoritatea Națională de Reglementare care în cursul anului 2022 preia integral activitatea desfășurată pe baza unei licențe/decizii de confirmare de același tip de către o altă persoană fizică sau juridică va transmite declarația privind valoarea cifrei de afaceri estimate/ realizate în anul 2021, respectiv cantitatea de gaze naturale / biogaz/ biometan/ hidrogen/GNL estimate pentru anul 2022 de către deținătorul anterior al licenței/deciziei de confirmare și va asigura achitarea completă a valorii contribuției pentru anul 2022 ce îi revine titularului de licență/decizie de confirmare care își încetează activitatea.

 6. Pentru titularii de licențe, de decizii de confirmare a sistemului de distribuţie închis și titularii confirmărilor privind dreptul de participare la pieţele de gaze naturale din România acordate de Autoritatea Națională de Reglementare în Domeniul Energiei a căror contribuție bănească are o valoare superioară nivelului de 3.125 lei, aceasta se poate achita în rate trimestriale egale; termenul de achitare a fiecăreia dintre aceste rate este sfârșitul primei luni a trimestrului respectiv, cu excepția primei rate care se achită potrivit termenului scadent înscris în factura emisă de Autoritatea Națională de Reglementare în Domeniul Energiei.

**7.** Regularizarea valorii contribuţiei băneşti constă în facturarea diferenţei dintre valoarea contribuţiei facturate iniţial pe baza declaraţiei pe propria răspundere şi valoarea contribuţiei determinate pe baza cifrei de afaceri realizată/cantităţii realizate în anul precedent din activităţile comerciale desfăşurate în sectorul gazelor naturale.

 8. Regularizarea contribuției bănești percepute pentru anul 2022 de la titularii licențelor acordate de către Autoritatea Națională de Reglementare în Domeniul Energiei pentru desfășurarea activității de administrare a piețelor centralizate de gaze naturale şi a activității de operare a terminalului GNL se va realiza până la data de 31 decembrie 2022. În vederea regularizării contribuției bănești, titularii de licență vor transmite la ANRE, în termen de 5 zile de la data limită prevăzută de lege pentru depunerea situațiilor financiare anuale la autoritatea de administrare fiscală din Romania:

a) declarația privind cifra de afaceri realizată în anul 2021 din activitățile licentiate;

b) situațiile financiare anuale aferente anului 2021, înregistrate la autoritatea de administrare fiscală din România, inclusiv balanța de verificare analitică anuală care a stat la baza întocmirii acestor situații financiare.

 9. Regularizarea contribuției percepute pentru anul 2022 de la titularii de licențe de furnizare de GNL, biogaz/biometan și de exploatare comercială a instalațiilor de producere a hidrogenului se realizează între 1 mai și 31 mai a anului următor celui pentru care s-a stabilit contribuția bănească anuală, pe baza cantităților efectiv realizate în anul supus regularizării, și declarate la ANRE în conformitate cu prevederile legale specifice sectorului gazelor naturale, respectiv la termenele legale prevăzute prin Metodologia de monitorizare a pieţei gazelor naturale, aprobată prin Ordinul preşedintelui Autorităţii Naţionale de Reglementare în Domeniul Energiei nr. 5/2013. În același mod, se realizează și regularizarea contribuției percepute pentru anul 2022 de la ceilalți titulari de licențe, de decizii de confirmare a sistemului de distribuţie închis, precum și de la titulari ai confirmărilor privind dreptul de participare la pieţele de gaze naturale din România acordate de Autoritatea Națională de Reglementare în Domeniul Energiei pentru activitățile din sectorul gazelor naturale prevăzute mai sus în tabelul nr.1

 10. La acordarea în cursul anului 2022 a unei licențe pentru desfășurarea de activități în sectorul gazelor naturale, a unei decizii de confirmare a sistemului de distribuţie închis, respectiv a unui drept confirmat de Autoritatea Națională de Reglementare în Domeniul Energiei de participare la pieţele de gaze naturale din România, operatorul economic achită Autorității Naționale de Reglementare în Domeniul Energiei o contribuție bănească determinată în baza datelor și informațiilor prevăzute în tabelul nr.1 și a prevederilor de la pct.1 și pct.2.

 **III. Dispoziții finale**

 1. Durata de suspendare a unei licențe/decizii de confirmare a sistemului de distribuţie închis, respectiv a dreptului confirmat de Autoritatea Națională de Reglementare în Domeniul Energiei de participare la pieţele de gaze naturale din România,, care este precizată în decizia emisă în acest scop de Autoritatea Națională de Reglementare în Domeniul Energiei, nu diminuează valoarea contribuției percepute de la operatorul economic pentru anul în care se înregistrează suspendarea acesteia.

 2. În cazul falimentului titularului licențe/ deciziei de confirmare a sistemului de distribuţie închis /titularului confirmării privind dreptul de participare la pieţele de energie electrică și gaze naturale din România acordate de Autoritatea Națională de Reglementare în Domeniul Energiei, contribuția bănească nu se datorează de la data deschiderii procedurii falimentului titularului licenței, constatată prin hotărâre judecătorească rămasă definitivă.

 3. Contribuția bănească percepută de la titularul licenței/ deciziei de confirmare a sistemului de distribuţie închis /titularul confirmării privind dreptul de participare la pieţele de energie electrică și gaze naturale din România acordate de Autoritatea Națională de Reglementare în Domeniul Energiei în anul acordării licenței/ deciziei de confirmare a sistemului de distribuţie închis, respectiv a dreptului confirmat de Autoritatea Națională de Reglementare în Domeniul Energiei de participare la pieţele de gaze naturale din România, se regularizează în anul următor.

 4. La regularizarea contribuțiilor bănești, creanțele sau datoriile ce pot apărea în raport cu Autoritatea Națională de Reglementare în Domeniul Energiei, care sunt mai mici de 10 lei, se anulează.

 5. Dobânzile şi penalitaţile mai mici de 10 lei calculate pentru neachitarea la termen a debitelor principale se anulează.

 6. Dacă în urma regularizării contribuției rezultă sume negative, Autoritatea Națională de Reglementare în Domeniul Energiei va percepe dobânzi și penalități la debitul calculat ca diferență între valoarea facturii de contribuție și valoarea facturii de regularizare, începând cu ziua imediat următoare scadenței și până la data stingerii acesteia inclusiv.

 7. Sumele pe care Autoritatea Națională de Reglementare în Domeniul Energiei le datorează titularilor de licență/decizie de confirmare a sistemului de distribuţie închis /titularului confirmării privind dreptul de participare la pieţele de energie electrică și gaze naturale din România acordate de Autoritatea Națională de Reglementare în Domeniul Energiei se restituie în termen de 30 de zile de la primirea cererii de restituire. Cererea de restituire trebuie să conțină cel puțin următoarele elemente: denumirea societății, datele de identificare ale societății, inclusiv codul IBAN și societatea bancară, suma solicitată, semnătura reprezentantului legal al societății.

 8. Declarațiile prevăzute la pct. I și II se transmit prin e-mail la adresa anre@anre.ro, prin fax la nr. 021-312.43.65, pe portalul ANRE sau prin poștă la adresa: str. Constantin Nacu nr. 3, București, sector 2, cod poștal 020995.

 9. Netransmiterea datelor solicitate în termenele prevăzute în cadrul prezentei anexe sau transmiterea eronată a acestora în urma primirii notificărilor Autorității Naționale de Reglementare în Domeniul Energiei constituie contravenție conform prevederilor art. 93 și art. 194 din Legea energiei electrice și a gazelor naturale nr. 123/2012, cu modificările și completările ulterioare și ale art.47 din Legea serviciilor comunitare de utilități publice nr.51/2006, republicată, cu modificările și completările ulterioare, după caz.

 10. Valoarea contribuției bănești anuale, percepută de Autoritatea Națională de Reglementare în Domeniul Energiei de la un titular de licență/ decizie de confirmare a sistemului de distribuţie închis /titularul confirmării privind dreptul de participare la pieţele de energie electrică și gaze naturale din România acordate de Autoritatea Națională de Reglementare în Domeniul Energiei, nu poate fi mai mică de 3.125 lei.